આવેદનપત્રમાં જણાવવામાં આવેલ છે કે જામકંડોરણા તાલુકામાં કયાર વાવાઝોડાના કારણે બે દિવસ સતત વરસાદ પડેલ છે તેમજ વાવાઝોડાના પવનના કારણે કપાસના પાકને સારું એવુ નુકશાન થયેલ છે વરસાદને કારણે મગફળીનો તૈયાર પાક ખેતરમાં પલળી ગયેલ છે જેનાથી ખેડૂતોને પારાવાર નુકશાન થયેલ છે ખેડૂતોને હાથમાં આવેલ કોળીયો કુદરતના પ્રકોપથી છીનવાઇ ગયેલ છેે જેનાથી ખેડૂતોએ વાવેતર કરેલ બિયારણ, ખાતર, દવા વગેરે ખર્ચા પાણીમાં ગયેલ છે મગફળીના તૈયાર થયેલ પાથરા ખેતરમાં પલળી ગયા હોવાથી મોંઘાભાવનો ઢોરનો ઘાસચારો બગડી ગયેલ છે જેનાથી ખેડુતોને માલઢોર માટે નીરણની ખુબ જ મુશ્કેલી પડે તેમ છે તેમજ શિયાળુ પાક લેવા માટે પાણી છે પરંતુ વાવેતરનું બિયારણ લેવા માટે ખેડૂતો પાસે પૈસા નથી તેના અભાવે વાવેતર કરવામાં મુશ્કેલી પડે તેમ છે જેથી તાત્કાલીક વળતર ચુકવવાની માંગ છે